CELEX: 62005TJ0009
Language: hu
Date: 2008-01-15 00:00:00
Title: Az Elsőfokú Bíróság (harmadik tanács) 2008. január 15-i ítélete. # Hoya Kabushiki Kaisha kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - Az AMPLITUDE közösségi szóvédjegy bejelentése - Az AMPLY korábbi nemzeti ábrás védjegy - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja. # T-9/05. sz. ügy

Az Elsőfokú Bíróság (harmadik tanács) 2008. január 15‑i ítélete – Hoya kontra OHIM – Indo (AMPLITUDE)
      (T‑9/05. sz. ügy)
      „Közösségi védjegy – Felszólalási eljárás – Az AMPLITUDE közösségi szóvédjegy bejelentése – Az AMPLY korábbi nemzeti ábrás védjegy – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja”
      Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek, illetve szolgáltatások vonatkozásában lajstromozott azonos vagy hasonló korábbi védjegy jogosultja
         általi felszólalás – A korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 59., 62–64. pont)
      
      Tárgy
      
         
               Az OHIM első fellebbezési tanácsának 2004. november 3‑án (az R 433/2004‑1. sz. ügyben) az Indo Internacional, SA és a Hoya
                  Kabushiki Kaisha közötti felszólalási eljárás tárgyában hozott határozata ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Hoya Kabushiki Kaisha
            
         
               Az érintett közösségi védjegy:
            
            
               Az „AMPLITUDE” szóvédjegy a 9. osztályba tartozó áruk tekintetében (1 723 931. sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja:
            
            
               Indo Internacional, SA
            
         
               A felszólalási eljárásban hivatkozott védjegy vagy megjelölés:
            
            
               Az „AMPLY” nemzeti ábrás védjegy
            
         
               A felszólalási osztály határozata:
            
            
               A felszólalási osztály a felszólalást elutasította.
            
         
               A fellebbezési tanács határozata:
            
            
               A fellebbezési tanács a megtámadott határozatot megsemmisítette és a lajstromozást megtagadta.
            
         
      Rendelkező rész
      1)         Az Elsőfokú Bíróság a keresetet elutasítja.
      2)         Az Elsőfokú Bíróság a Hoya Kabushiki Kaishát kötelezi a költségek viselésére.